ZMLUVA O DIELO č. 01072018

č. zmluvy objednávateľa:

uzavretá v súlade s ustanovením § 536 a nasl. Obchodného zákonníka

# Čl. 1. ZMLUVNÉ STRANY

**1.1. Objednávateľ: Obec Matejovce nad Hornádom**

Sídlo: 053 21 Matejovce nad Hornádom č. 97

Konajúci prostredníctvom: Marta Stanislavová, starostka

IČO: 00329363

DIČ: 2020717776

(ďalej len „objednávateľ“)

1.2. Zhotoviteľ: MIGI spol. s r. o.

Sídlo: 053 21 Matejovce nad Hornádom 96

Konajúci prostredníctvom: Henrich Hadušovský- konateľ spoločnosti

IČO: 36187232

DIČ: 2020033554

IČ DPH: SK2020033554

Bankové spojenie: Slovenská sporitelňa, a.s.

IBAN: SK83 0900 0000 0005 2037 7610

Zhotoviteľ zapísaný v OR Okresného súdu Košice I., oddiel Sro vložka č 10620/V

(ďalej „zhotoviteľ“)

# Čl. 2. VÝCHODISKOVÉ PODKLADY

* 1. Názov stavby: **„Rozšírenie sietí pre výstavbu IBV Matejovce nad Hornádom- kanalizácia splašková“** (ďalej aj „dielo“ alebo „stavba“).
  2. Podkladom pre uzatvorenie tejto zmluvy je ponuka uchádzača predložená na zákazku na základe dopytu.

# Čl. 3. PREDMET ZMLUVY

* 1. Predmetom tejto zmluvy je záväzok zhotoviteľa vykonať dielo - stavbu s názvom **„Rozšírenie sietí pre výstavbu IBV Matejovce nad Hornádom- kanalizácia splašková“**. Zhotoviteľ zhotoví dielo uvedené v bode 3.1 tohto článku v rozsahu podľa  oceneného výkazu výmer, ktoré určujú charakteristiku diela.
  2. Zhotoviteľ zabezpečí kompletnú realizáciu stavebných prác a súvisiacich dodávok v rozsahu oceneného výkazu výmer a podľa, jej technickej správy, výkresov, výpočtov, platných STN "alebo ich ekvivalentov," v súlade s ohlásením udržiavacích prác, stavebných úprav, stanovísk a rozhodnutí zainteresovaných strán a príslušných všeobecne záväzných právnych predpisov.
  3. Všetky veci, materiál a zariadenie potrebné na vlastné zhotovenie diela obstará zhotoviteľ, dielo zhotoví na vlastné náklady a na svoje nebezpečenstvo a zodpovednosť.
  4. Objednávateľ sa zaväzuje, že riadne dokončené dielo prevezme za podmienok stanovených v tejto zmluve a zaplatí za jeho zhotovenie dohodnutú cenu podľa čl. 5 tejto zmluvy.
  5. Objednávateľ súhlasí so zámenou stavebného materiálu, prvkov, ktorá musí spĺňať prinajmenšom kritériá pôvodného materiálu alebo vyššie, t.z. že je možná alternatíva.

# Čl. 4. TERMÍN REALIZÁCIE

* 1. Zhotoviteľ sa zaväzuje zhotoviť dielo v lehote: 06/2019-09/2019

Začatie realizácie: nasledujúci deň po dni odovzdania staveniska.

* 1. Zhotoviteľ sa zaväzuje, že dielo riadne ukončí a odovzdá objednávateľovi v lehote uvedenej v čl. 4, bod 4.1. tejto zmluvy. V prípade nedodržania dohodnutého termínu, objednávateľ uplatní sankcie voči zhotoviteľovi podľa čl. 9, bod. 9.4. tejto zmluvy.
  2. Dodržanie lehoty realizácie zo strany zhotoviteľa je závislé od riadneho a včasného spolupôsobenia objednávateľa a zhotoviteľa podľa podmienok dohodnutých v tejto zmluve.
  3. Ak zhotoviteľ pripraví dielo na odovzdanie pred dohodnutým termínom odovzdania, objednávateľ sa zaväzuje, že riadne zhotovené dielo prevezme aj v skoršom ponúkanom termíne.
  4. Za splnenie termínu zhotovenia diela podľa čl. 4, bod 4.1. tejto zmluvy, sa považuje odovzdanie celého riadne zhotoveného diela zhotoviteľom bez vád a jeho prevzatie objednávateľom na základe písomného protokolu o odovzdaní a prevzatí diela.

**Čl. 5. CENA**

* 1. Cena za zhotovenie diela v rozsahu podľa čl. 3, bod 3.1 tejto zmluvy, je stanovená v zmysle zákona č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a je doložená rozpočtom zhotoviteľa (ocenený položkovitý výkaz výmer a výkaz položiek a rekapitulácia rozpočtu):
  2. Celková cena diela je:

**Cena bez DPH: 51.076,55 EUR**

**DPH: 20%: 10.215,31 EUR**

**Cena s DPH: 61.291,86 EUR**

slovom: Šesťdesiatjedentisícdvestodeväťdesiatjeden 86/100 EUR

Jednotkové ceny uvedené v ocenenom výkaze výmer sú pre tú istú položku stavebnej práce a  dodávky rovnaké pre celú stavbu a sú nemenné.

* 1. Ak objednávateľ odstúpi od zmluvy, je povinný zaplatiť zhotoviteľovi sumu pripadajúcu za vykonané práce podľa pôvodne dohodnutej ceny.

**Čl. 6. PLATOBNÉ PODMIENKY**

* 1. Objednávateľ neposkytne zhotoviteľovi preddavok ani zálohu na vykonanie diela.
  2. Zmluvné strany sa dohodli, že cena za zhotovenie diela bude objednávateľom uhrádzaná na základe čiastkových faktúr, ktoré zhotoviteľ vystaví a doručí objednávateľovi.
  3. Faktúry musia byť odsúhlasené technickým dozorom objednávateľa. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným výkazom výmer podľa zmluvy. Súčasťou faktúry je výkaz vykonaných množstiev.
  4. Výkaz množstva vykonaných prác musí byť potvrdený technickým dozorom objednávateľa. Na odsúhlasenie prác má objednávateľ tri (3) dni.
  5. Zhotoviteľ zodpovedá za správnosť a úplnosť faktúr, ktoré musia mať náležitosti daňového dokladu v zmysle § 71 ods. 2 zákona č. 222/2004 o dani z pridanej hodnoty v znení neskorších predpisov. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie.
  6. Lehota splatnosti faktúr je 21 dní odo dňa ich doručenia objednávateľovi, a to formou bezhotovostného platobného prevodu.
  7. Faktúry musia byť vyhotovené v 2 originálnych vyhotoveniach.

**Čl. 7. ZÁRUČNÁ DOBA - ZODPOVEDNOSŤ ZA VADY**

* 1. Zhotoviteľ zodpovedá za to, že dielo bude zhotovené v  súlade s podmienkami dohodnutými v tejto zmluve, a že počas záručnej doby bude mať vlastnosti dohodnuté v tejto zmluve.
  2. Zhotoviteľ zodpovedá za vady, ktoré na vykonanom diele vzniknú alebo sa prejavia po jeho prevzatí objednávateľom počas záručnej doby. Záručná doba na vykonané práce je 60 mesiacov. Záručná doba začína plynúť odo dňa prevzatia diela objednávateľom. Na zabudované prvky, na ktoré zhotoviteľ odovzdal pri odovzdaní a prevzatí diela záručné listy, sa vzťahuje záručná doba podľa týchto záručných listov.
  3. Zmluvné strany sa dohodli pre prípad vady diela, že počas záručnej doby má objednávateľ právo od zhotoviteľa požadovať bezplatné odstránenie vady diela. Zhotoviteľ má povinnosť objednávateľom reklamované vady diela bezplatne odstrániť.
  4. Nárok na bezplatné odstránenie vady uplatní objednávateľ v primeranom čase po zistení tejto vady písomnou formou u zhotoviteľa.
  5. Zhotoviteľ sa zaväzuje začať s odstraňovaním prípadných vád diela v záručnej a pozáručnej dobe najneskôr do 10 pracovných dní od doručenia písomného uplatnenia oprávnenej reklamácie objednávateľa a vady v primeranej lehote odstrániť po písomnej výzve objednávateľa. V prípade nepriaznivých poveternostných podmienok sa realizácia odstránenia vád odkladá na dobu, kedy poveternostné podmienky umožnia realizáciu takýchto prác. Termín odstránenia vád sa dohodne dodatočne.
  6. Zhotoviteľ nezodpovedá za vady, ktoré boli spôsobené nesprávnym užívaním diela.

**Čl. 8. PODMIENKY ZHOTOVENIA A ODOVZDANIA DIELA**

* 1. Objednávateľ odovzdá zhotoviteľovi stavenisko bez prekážok a práv tretích osôb.Objednávateľ odovzdá zhotoviteľovi pri odovzdaní staveniska všetky potrebné rozhodnutia príslušných orgánov potrebné na zhotovenie diela.
  2. Ukončením diela sa rozumie riadne vykonané dielo a jeho písomné prevzatie objednávateľom.
  3. Zhotoviteľ zabezpečí na svoje náklady označenie staveniska,  zabezpečí dodržiavanie bezpečnosti a čistoty na stavenisku, zodpovedá za uloženie a bezpečnosť materiálu a konštrukcií, za ochranu životného prostredia, požiarnej ochrany, bezpečnosti a ochrany zdravia pri práci počas celej doby realizácie diela.
  4. Zhotoviteľ je povinný umožniť objednávateľovi vykonávanie technického dozoru, a to najmä:

- oboznámiť sa s podkladmi zhotoviteľa, podľa ktorých dielo realizuje,

- kontrolu vecnej a cenovej správnosti a úplnosti oceňovacích podkladov a platobných dokladov - ich

súlad s podmienkami zmluvy,

- kontrolu tých častí diela, ktoré budú v ďalšom postupe zakryté alebo sa stanú neprístupnými,

- sledovanie vedenia stavebného denníka,

- kontrolu odstraňovania vád a nedorobkov,

- kontrolu nakladania s odpadmi,

- kontrolu uvoľnenia staveniska.

* 1. Vlastnícke právo k vykonávanému dielu prechádza na objednávateľa dňom podpísania zápisnice o odovzdaní a prevzatí diela oboma zmluvnými stranami a úhradou všetkých faktúr zhotoviteľovi.
  2. Zhotoviteľ zodpovedá za prípadné škody na vykonávanom diele až do doby písomného odovzdania diela objednávateľovi.
  3. Objednávateľ sa zaväzuje zabezpečiť pre zhotoviteľa bod napojenia na odber el. energie a úžitkovej vody.
  4. Zhotoviteľ zodpovedá v plnom rozsahu za škodu spôsobenú objednávateľovi alebo iným osobám v súvislosti s plnením predmetu zmluvy.
  5. Zhotoviteľ je povinný vyzvať objednávateľa zápisom v stavebnom denníku na prevzatie trvalo zakrytých prác a konštrukcií min. 3 dni pred ich zakrytím. V prípade, že tak neučiní, je povinný znášať náklady na dodatočné odkrytie konštrukcií, prípadne náklady na odstránenie vád.
  6. Zhotoviteľ je povinný viesť odo dňa prevzatia staveniska (pracoviska) stavebný denník (SD) o prácach, ktoré vykonáva, až do dňa odovzdania a prevzatia diela.
  7. Objednávateľ je povinný obsah SD sledovať a k zápisom zhotoviteľa sa vyjadrovať v lehote do 3 pracovných dní. SD je vedený v dvoch vyhotoveniach, pričom originál záznamov zostáva objednávateľovi a prepis zhotoviteľovi.
  8. Objednávateľ sa zaväzuje vykonávať technický dozor zhotoviteľa v rozsahu a obsahu podľa platných predpisov.
  9. Písomný protokol o odovzdaní a prevzatí diela spíšu zmluvné strany bez zbytočného odkladu po riadnom vykonaní diela na základe písomnej výzvy zhotoviteľa, ktorú doručí objednávateľovi 5 dní vopred.

# Čl. 9. ZMLUVNÉ POKUTY A ODSTÚPENIE OD ZMLUVY

* 1. Zmluvné strany môžu odstúpiť od zmluvy za podmienok a spôsobom stanoveným príslušnými ustanoveniami Obchodného zákonníka.
  2. Zmluvné strany majú právo ukončiť platnosť tejto zmluvy odstúpením od zmluvy z dôvodov závažného porušenia ustanovení tejto zmluvy druhou zmluvnou stranou. Účinky odstúpenia od zmluvy nastanú okamihom doručenia oznámenia o odstúpení od zmluvy druhej zmluvnej strane.
  3. Za závažné porušenie tejto zmluvy sa považuje najmä:
     1. prekročenie lehoty splatnosti faktúr objednávateľom o viac ako 14 dní,
     2. omeškanie so splnením povinnosti zhotoviteľa riadne zhotoviť dielo o viac ako 30 dní,
     3. neprevzatie staveniska zhotoviteľom v lehote uvedenej v bode 8.1 tejto zmluvy.
  4. Ak sa zhotoviteľ dostane do omeškania s odovzdaním diela, je objednávateľ oprávnený uplatniť si u zhotoviteľa nárok na zaplatenie zmluvnej pokuty vo výške 0,01 % za každý aj začatý deň omeškania.
  5. V prípade, ak objednávateľ neuhradí faktúru zhotoviteľovi v lehote splatnosti, zaväzuje sa objednávateľ zaplatiť zmluvnú pokutu vo výške 0,01 % za každý aj začatý deň omeškania.

# Čl. 10. OSTATNÉ PODMIENKY

* 1. Zhotoviteľ bude informovať objednávateľa o stave rozpracovaného diela na pravidelných poradách, ktoré bude zvolávať objednávateľ podľa potreby, najmenej raz za 2 týždne.
  2. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu alebo tieto informácie nepoužijú pre iné účely, ako na plnenie podmienok tejto zmluvy.
  3. Zmluvné strany sa dohodli, že prípadné vzájomné spory budú riešiť predovšetkým vzájomnou dohodou a až následne súdnou cestou.
  4. Pre účely tejto zmluvy sa za vyššiu moc považujú prípady, ktoré nie sú závislé na vôli zmluvných strán a zmluvné strany ich nemôžu ovplyvniť. Ak sa splnenie tejto zmluvy stane nemožným do jedného mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stanu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo od zmluvy odstúpiť.

# Čl. 11. ZÁVEREČNÉ USTANOVENIA

* 1. Práva a povinnosti oboch zmluvných strán, pokiaľ nie sú upravené touto zmluvou sa riadia Obchodným zákonníkom a súvisiacimi platnými právnymi predpismi.
  2. Zmluva je platná dňom jej podpisu oboma zmluvnými stranami.
  3. Zhotoviteľ vyslovuje súhlas so spracovaním osobných údajov potrebných na realizáciu tejto zmluvy a súčasne vyslovuje súhlas zo zverejnením svojich údajov a údajov ním oprávnených fyzických osôb, vrátane osobných informácií podľa § 9 ods. 1 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
  4. Táto zmluva je vyhotovená v dvoch (2) rovnopisoch, z  ktorých objednávateľ dostane jedno (1) vyhotovenie a zhotoviteľ jedno (1) vyhotovenie.
  5. Zmluvné strany prehlasujú, že sú oprávnené túto zmluvu uzavrieť, že im nie sú známe žiadne dôvody brániace uzavretiu tejto zmluvy, že jej obsahu porozumeli, na znak čoho ju vlastnoručne podpisujú.

V Matejovciach nad Hornádom,  dňa 13.6.2019 V Spišskej Novej Vsi, dňa

Za objednávateľa: Za zhotoviteľa:

––––––––––––––––-----––––––– –––––––––––––––––––––––––––––

Marta Stanislavová Henrich Hadušovský